TEXT PREDLOŽENÝ KOMISIOU POZMEŇUJÚCI A DOPLŇUJÚCI NÁVRH

Pozmeňujúci a doplňujúci návrh 1

Návrh smernice Odôvodnenie 1

(1) Dodávky ropy a ropných výrobkov Spoločenstvu zohrávajú stále veľmi dôležitú úlohu, najmä pre odvetvie dopravy a chemický priemysel . (1) Dodávky ropy a ropných výrobkov Spoločenstvu zohrávajú stále veľmi dôležitú úlohu, najmä pre odvetvie dopravy a chemický a energetický priemysel . Prerušenie dodávok surovej ropy a ropných výrobkov či ich nedostatočné zásoby by mohli vyústiť do veľkých finančných strát podnikov a mohli by ochromiť ostatné sektory hospodárstva a každodenný život občanov Únie.

Pozmeňujúci a doplňujúci návrh 2

Návrh smernice Odôvodnenie 1 a (nové)

(1a) Ropa je a aj v nadchádzajúcich desaťročiach zostane jedným z najdôležitejších primárnych zdrojov energie. Členské štáty budú mať súčasne čoraz väčšie problémy so zabezpečovaním nepretržitých dodávok ropy za rozumné ceny.

Pozmeňujúci a doplňujúci návrh 3

Návrh smernice Odôvodnenie 2

(2) Čoraz väčšia koncentrácia výroby, zmenšovanie ropných rezerv a zvyšovanie svetovej spotreby ropných výrobkov sa podieľajú na zvyšovaní rizika, že nastanú ťažkosti so zásobovaním. (2) Čoraz väčšia koncentrácia výroby, zmenšovanie ropných rezerv a stále zvyšovanie svetovej spotreby ropných výrobkov prispievajú k výraznému zvyšovaniu rizika, že sa objavia ťažkosti so zásobovaním.

Pozmeňujúci a doplňujúci návrh 4

Návrh smernice Odôvodnenie 2 a (nové)

(2a) Okrem opatrení na vytvorenie priaznivého investičného prostredia pre výskum a ťažbu ropných zásob v Európskej únii a mimo nej, čo je dôležité na dlhodobé zabezpečovanie dodávok ropy, predstavuje hromadenie ropných zásob osvedčenú možnosť vykrytia krátkodobého prerušenia dodávok.

Pozmeňujúci a doplňujúci návrh 5

Návrh smernice Odôvodnenie 2 b (nové)

(2b) Miera závislosti členských štátov od dovozu ropy na pokrytie ich energetických potrieb je mimoriadne vysoká.

Pozmeňujúci a doplňujúci návrh 6

Návrh smernice Odôvodnenie 4 a (nové)

(4a) Európska únia je globálnym aktérom, a preto by jej politika zameraná na zvyšovanie bezpečnosti dodávok energie mala byť súčasťou politických cieľov v jej vzťahoch s kandidátskymi a susednými krajinami.

Pozmeňujúci a doplňujúci návrh 7

Návrh smernice Odôvodnenie 4 b (nové)

(4b) Komisia by mala zabezpečiť, aby sa osem členských štátov, ktoré nie sú členmi Medzinárodnej energetickej agentúry (IEA) (1) , rovnakou mierou podieľalo na príprave rozhodnutí a opatrení prijímaných Európskou úniou po konzultáciách s IEA.

Pozmeňujúci a doplňujúci návrh 8

Návrh smernice Odôvodnenie 5 a (nové)

(5a) Komisia by mala primerane reprezentovať a presadzovať záujmy členských štátov, ktoré nie sú členmi IEA.

Pozmeňujúci a doplňujúci návrh 9

Návrh smernice Odôvodnenie 7

(7) Závery zo zasadnutia predsedníctva Európskej rady v Bruseli 8. a 9. marca 2007 naznačujú čoraz väčšiu dôležitosť a naliehavosť zavedenia integrovanej politiky Spoločenstva v oblasti energetiky, ktorá by spájala opatrenia uplatňované na európskej úrovni a na úrovni členských štátov. Preto je dôležité lepšie zosúladiť skladovacie mechanizmy používané v jednotlivých členských štátoch. (7) Závery zo zasadnutia predsedníctva Európskej rady v Bruseli 8. a 9. marca 2007 naznačujú čoraz väčšiu dôležitosť a naliehavosť zavedenia integrovanej politiky Spoločenstva v oblasti energetiky, ktorá by spájala opatrenia uplatňované na európskej úrovni a na úrovni členských štátov. Preto sa musí zabezpečiť vzájomná kompatibilita rozličných skladovacích mechanizmov používaných v jednotlivých členských štátoch.

Pozmeňujúci a doplňujúci návrh 10

Návrh smernice Odôvodnenie 7 a (nové)

(7a) Závery predsedníctva Európskej rady z 15. a 16. októbra 2008 zdôrazňujú záujem Únie o vytvorenie mechanizmov solidarity členských štátov v čase prerušenia energetických dodávok a na tento účel navrhujú zavedenie všetkých potrebných mechanizmov. Efektívny systém udržiavania zásob surovej ropy a/alebo ropných výrobkov koordinovaný na úrovni Spoločenstva je takisto dôležitou súčasťou uplatňovania zásady energetickej solidarity v praxi.

Pozmeňujúci a doplňujúci návrh 11

Návrh smernice Odôvodnenie 8

(8) Dostupnosť ropných zásob a ochrana dodávok energie sú hlavné prvky verejnej bezpečnosti členských štátov a Spoločenstva. Existencia ústredných organizácií alebo útvarov skladového hospodárstva v Spoločenstve pomáha priblížiť sa k týmto cieľom . Na to, aby sa jednotlivým príslušným členským štátom umožnilo čo najlepšie použiť svoje vnútroštátne právo na účely vymedzenia štatútu svojho ústredného subjektu skladového hospodárstva a pritom zmierniť pre koncových spotrebiteľov finančné zaťaženie spôsobované skladovacími činnosťami, stačí zakázať účel zisku s tým , že ropné zásoby môže kdekoľvek v Spoločenstve skladovať ktorákoľvek ústredná organizácia alebo ústredný útvar zriadený na tento účel. (8) Dostupnosť ropných zásob a ochrana dodávok energie sú hlavné prvky verejnej bezpečnosti členských štátov a Spoločenstva. Existencia ústredných organizácií alebo útvarov skladového hospodárstva v Spoločenstve by mohli prispievať k hospodárnemu plneniu týchto cieľov . Členské štáty by mali mať možnosť čo najlepšie vyžiť vnútroštátne právne predpisy na vymedzenie kompetencií ústredných subjektov skladového hospodárstva a podmienok, za ktorých poveria zabezpečovaním zásob iné členské štáty alebo iné subjekty skladového hospodárstva , a zároveň na zmiernenie finančného zaťaženia konečných spotrebiteľov spôsobovaného skladovacími činnosťami, ak ropné zásoby môže kdekoľvek v Spoločenstve skladovať ktorákoľvek ústredná organizácia alebo ústredný útvar zriadený na tento účel.

Pozmeňujúci a doplňujúci návrh 12

Návrh smernice Odôvodnenie 8 a (nové)

(8a) Členské štáty by mali zabezpečovať užšiu spoluprácu ústredných subjektov skladového hospodárstva a zriaďovanie regionálnych subjektov skladového hospodárstva, aby tak zmiernili finančnú záťaž používateľov.

Pozmeňujúci a doplňujúci návrh 13

Návrh smernice Odôvodnenie 9

(9) So zreteľom na ciele právnych predpisov Spoločenstva o ropných zásobách a prípadné obavy o bezpečnosť zásobovania niektorých členských štátov, ktoré k nim práve pristúpili, a vzhľadom na želanie sprísniť mechanizmy solidarity medzi členskými štátmi a zvýšiť ich transparentnosť, je potrebné obmedziť rozsah pôsobnosti ústredných subjektov konajúcich bez sprostredkovateľa na vnútroštátne územie. vypúšťa sa

Pozmeňujúci a doplňujúci návrh 14

Návrh smernice Odôvodnenie 12

(12) So zreteľom na potreby súvisiace s implementáciou núdzových politík, na zbližovanie vnútroštátnych skladovacích mechanizmov a na nutnosť zabezpečiť najmä v prípade krízy transparentnejší prehľad o úrovni zásob, je nevyhnutné, aby členské štáty a Spoločenstvo mali k dispozícii nástroje posilnenej kontroly týchto zásob. (12) So zreteľom na potreby súvisiace s implementáciou núdzových politík, so zabezpečením kompatibility vnútroštátnych skladovacích mechanizmov a na nutnosť zabezpečiť najmä v prípade krízy transparentnejší prehľad o úrovni zásob, je nevyhnutné, aby členské štáty mali k dispozícii nástroje posilnenej kontroly týchto zásob.

Pozmeňujúci a doplňujúci návrh 15

Návrh smernice Odôvodnenie 12 a (nové)

(12a) Členské štáty by mali mať dostatok voľnosti na výber opatrení na zabezpečovanie zásob, ktoré sú najvhodnejšie z hľadiska ich zemepisných a organizačných charakteristík, a preto by sa mali zaviesť všetky potrebné mechanizmy, ktoré by umožňovali poskytovanie presných a spoľahlivých údajov Komisii o úrovni zásob v každom čase.

Pozmeňujúci a doplňujúci návrh 16

Návrh smernice Odôvodnenie 12 b (nové)

(12b) Mala by sa posilniť úloha členských štátov pri zabezpečovaní a riadení povinných ropných zásob v núdzových situáciách.

Pozmeňujúci a doplňujúci návrh 17

Návrh smernice Odôvodnenie 14

(14) V záujme zvýšenia bezpečnosti zásobovania v Spoločenstve by zásoby , ku ktorým nadobudli vlastníctvo členské štáty alebo ústredné subjekty, tzv. “osobitné zásoby”, vytvorené na základe rozhodnutí členských štátov, mali v prípade krízy zodpovedať skutočným potrebám. Okrem toho je nutné, aby mali osobitný právny štatút, ktorý v prípade krízy zabezpečí ich absolútnu dostupnosť. Príslušné členské štáty by preto mali prijať potrebné opatrenia na bezpodmienečnú ochranu predmetných zásob pred akýmikoľvek exekučnými opatreniami. (14) V záujme zvýšenia bezpečnosti zásobovania v Spoločenstve by dostupné zásoby vytvorené v súlade s touto smernicou mali pokrývať spotrebu aspoň počas určeného obdobia. Okrem toho je nutné, aby mali osobitný právny štatút, ktorý v prípade krízy zabezpečí ich absolútnu dostupnosť. Príslušné členské štáty by preto mali prijať potrebné opatrenia na bezpodmienečnú ochranu predmetných zásob pred akýmikoľvek exekučnými opatreniami.

Pozmeňujúci a doplňujúci návrh 18

Návrh smernice Odôvodnenie 15

(15) V tomto štádiu by jednotlivé príslušné členské štáty mali nezávisle a dobrovoľne stanoviť objemy zásob, ktorých vlastníkmi by mali byť tieto ústredné subjekty alebo členské štáty. (15) V tomto štádiu by jednotlivé príslušné členské štáty mali nezávisle a dobrovoľne vopred stanoviť objemy zásob, ktorých vlastníkmi by mali byť tieto ústredné subjekty alebo členské štáty.

Pozmeňujúci a doplňujúci návrh 19

Návrh smernice Odôvodnenie 18

(18) Zdá sa, že periodicita podávania výkazov o zásobách a lehota na predkladanie výkazov, ako ich ustanovuje smernica 2006/67/ES, zaostávajú za jednotlivými systémami ropných zásob zriadenými v iných častiach sveta. V uznesení o makroekonomických dôsledkoch zvyšovania cien energie prejavil Európsky parlament svoju podporu zvýšeniu periodicity podávania informácií. (18) Zdá sa, že periodicita podávania výkazov o zásobách a lehota na predkladanie výkazov, ako ich ustanovuje smernica 2006/67/ES, zaostávajú za jednotlivými systémami ropných zásob zriadenými v iných častiach sveta. V uznesení o makroekonomických dôsledkoch zvyšovania cien energie prejavil Európsky parlament svoju podporu zvýšeniu periodicity podávania informácií. Zároveň však treba zabezpečiť, aby údaje boli presné a aby sa nemuseli týždenne či mesačne opravovať, ako sa to ešte stále často stáva aj v Európskej únii.

Pozmeňujúci a doplňujúci návrh 20

Návrh smernice Odôvodnenie 21

(21) Tie isté ciele zároveň vyžadujú rozšíriť vyhotovovanie a predkladanie štatistických výkazov aj na iné ako núdzové zásoby a osobitné zásoby a ustanoviť týždňovú periodicitu ich uverejňovania. (21) Tie isté ciele zároveň vyžadujú rozšíriť vyhotovovanie a predkladanie štatistických výkazov aj na iné ako núdzové zásoby a osobitné zásoby a ustanoviť mesačnú periodicitu ich uverejňovania. Vzhľadom na výsledky štúdie realizovateľnosti, ktorá sa má vypracovať, o efektívnosti predkladania týždenných správ o komerčných ropných zásobách, by Komisia mala mať právomoc na to, aby požadovala od členských štátov týždenné predkladanie týchto súhrnov, pokiaľ sa zaručí, že budú potrebné iba minimálne úpravy a že to poskytne jasné výhody v zmysle trhovej transparentnosti.

Pozmeňujúci a doplňujúci návrh 21

Návrh smernice Odôvodnenie 23

(23) Vo výkazoch predkladaných Komisii sa často môžu vyskytnúť nezrovnalosti a chyby. Osoby zamestnané v útvaroch Komisie alebo poverené útvarmi Komisie by preto mali mať možnosť overiť skutočný stav zásob a dokumentov, ktoré orgány členských štátov používajú. (23) Vo výkazoch predkladaných Komisii sa často môžu vyskytnúť nezrovnalosti a chyby. Osoby zamestnané v útvaroch Komisie alebo poverené útvarmi Komisie by preto , podobne ako kontrolné orgány členských krajín, mali mať v prípade odôvodneného podozrenia možnosť overiť skutočný stav zásob a dokumentov, ktoré orgány členských štátov používajú.

Pozmeňujúci a doplňujúci návrh 22

Návrh smernice Odôvodnenie 25

(25) Ochrana fyzických osôb pri spracovaní osobných údajov členskými štátmi je upravená smernicou Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov a ochrana fyzických osôb pri spracovaní osobných údajov Komisiou je predmetom nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi a o voľnom pohybe takýchto údajov. Tieto akty predovšetkým vyžadujú, aby bolo spracovanie osobných údajov odôvodnené legitímnym účelom a aby sa osobné údaje, ktoré boli náhodne zozbierané, ihneď zničili. (25) Ochrana fyzických osôb pri spracovaní osobných údajov členskými štátmi je upravená smernicou Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov a ochrana fyzických osôb pri spracovaní osobných údajov Komisiou je predmetom nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi a o voľnom pohybe takýchto údajov. Ustanoveniami tejto smernice by nemali byť dotknuté ustanovenia smernice 95/46/ES a nariadenia (ES) č. 45/2001.

Pozmeňujúci a doplňujúci návrh 23

Návrh smernice Odôvodnenie 29

(29) Vzhľadom na chýbajúcu jednotnú záväznú minimálnu úroveň osobitných zásob na úrovni Spoločenstva a na počet nových mechanizmov, ktoré táto smernica priniesla, by sa vykonávanie tejto smernice malo preskúmať relatívne krátko po nadobudnutí jej účinnosti. (29) Vzhľadom na to, že sa nestanovila záväzná minimálna úroveň osobitných zásob na úrovni Spoločenstva , na súčasnú štúdiu nákladov na opatrenia na zvýšenie transparentnosti trhu s ropou a ich prínosov, najmä na týždenné vykazovanie komerčných zásob ropy, a na počet nových mechanizmov, ktoré táto smernica prináša, by sa jej vykonávanie malo preskúmať najneskôr do troch rokov po nadobudnutí účinnosti.

Pozmeňujúci a doplňujúci návrh 24

Návrh smernice Článok 2 – odsek 1 – písmeno e

e) “účinné medzinárodné rozhodnutie o uvedení zásob do obehu”: je každé platné rozhodnutie Riadiacej rady Medzinárodnej energetickej agentúry, ktorého cieľom je zabezpečiť uvedenie zásob ropy alebo ropných výrobkov členského štátu do obehu; e) “účinné medzinárodné rozhodnutie o uvedení zásob do obehu” je každé platné rozhodnutie Riadiacej rady IEA, ktorého cieľom je uviesť do obehu zásoby ropy alebo ropné výrobky členskej krajiny IEA ;

Pozmeňujúci a doplňujúci návrh 25

Návrh smernice Článok 2 – pododsek 1 – bod l a (nový)

la) “mimoriadne situácie” sú okolnosti, za ktorých dochádza k závažným prerušeniam dodávok surovej ropy alebo ropných výrobkov.

Pozmeňujúci a doplňujúci návrh 26

Návrh smernice Článok 3 – odsek 4

4. Pravidlá a metódy výpočtu povinností skladovať zásoby uvedené v tomto článku sa môžu upraviť v súlade s regulačným postupom podľa článku 24 ods. 2. 4. Pravidlá a metódy výpočtu povinností skladovať zásoby uvedené v tomto článku sa môžu upraviť v súlade s regulačným postupom podľa článku 24 ods. 2 a po konzultácii s odborníkmi a zainteresovanými stranami .

Pozmeňujúci a doplňujúci návrh 27

Návrh smernice Článok 4 – odsek 3

3. Pravidlá a metódy výpočtu úrovne zásob vymedzené v odsekoch 1 a 2 sa môžu upraviť v súlade s regulačným postupom podľa článku 24 ods. 2. 3. Pravidlá a metódy výpočtu úrovne zásob vymedzené v odsekoch 1 a 2 sa môžu upraviť v súlade s regulačným postupom podľa článku 24 ods. 2 a po konzultácii s odborníkmi a zainteresovanými stranami .

Pozmeňujúci a doplňujúci návrh 28

Návrh smernice Článok 5 – odsek 1 – pododsek 1

1. Členské štáty nepretržite zabezpečujú fyzickú dosiahnuteľnosť a dostupnosť núdzových zásob a osobitných zásob v zmysle článku 9, ktoré sa nachádzajú na ich vnútroštátnom území. Stanovujú pravidlá identifikácie, účtovnej evidencie a kontroly uvedených zásob tak, aby sa tieto zásoby dali kedykoľvek overiť. V prípade núdzových zásob a osobitných zásob, ktoré sú súčasťou zásob skladovaných hospodárskymi subjektmi alebo sú s takýmito zásobami zmiešané, sa musí viesť oddelené účtovníctvo. 1. Členské štáty nepretržite zabezpečujú fyzickú dosiahnuteľnosť a dostupnosť núdzových zásob a osobitných zásob v zmysle článku 9, ktoré sa nachádzajú na ich vnútroštátnom území. Stanovujú pravidlá identifikácie, účtovnej evidencie a kontroly uvedených zásob tak, aby sa tieto zásoby dali kedykoľvek overiť. Tieto opatrenia sa prijímajú po predchádzajúcom súhlase Komisie. V prípade núdzových zásob a osobitných zásob, ktoré sú súčasťou zásob skladovaných hospodárskymi subjektmi alebo sú s takýmito zásobami zmiešané, sa musí viesť oddelené účtovníctvo.

Pozmeňujúci a doplňujúci návrh 29

Návrh smernice Článok 6 – odsek 1 – pododsek 1

1. Každý členský štát vyhotovuje a neustále aktualizuje podrobný súpis všetkých núdzových zásob, ktoré udržiava pre svoje potreby a ktoré nie sú osobitnými zásobami v zmysle článku 9. Tento súpis obsahuje najmä všetky informácie umožňujúce zistiť presné umiestnenie predmetných zásob a určiť ich množstvá, vlastníka, ako aj presný druh prostredníctvom odkazu na kategórie vymedzené v prílohe C bode 3.1. odseku 1nariadenia Európskeho parlamentu a Rady (ES) č. ****** z *********** o energetickej štatistike. 1. Každý členský štát vyhotovuje a stále aktualizuje podrobný súpis všetkých núdzových zásob, ktoré udržiava pre svoje potreby a ktoré nie sú osobitnými zásobami v zmysle článku 9. Tento súpis obsahuje najmä informácie týkajúce sa skladu, rafinérie alebo skladovacieho zariadenia, kde sú umiestnené príslušné zásoby , a ich množstvá, vlastníka, ako aj presný druh prostredníctvom odkazu na kategórie vymedzené v prílohe C bode 3.1. odseku 1nariadenia Európskeho parlamentu a Rady (ES) č. 1099/2008 z 22. októbra 2008 o energetickej štatistike (2).

Pozmeňujúci a doplňujúci návrh 30

Návrh smernice Článok 6 – odsek 1 – pododsek 2

Príslušný členský štát predkladá Komisii kópiu súpisu zásob existujúcich k poslednému dňu každého kalendárneho roka do tridsiatich dní po uplynutí kalendárneho roka, za ktorý sa súpis predkladá. Príslušný členský štát predkladá Komisii kópiu súpisu zásob existujúcich k poslednému dňu každého kalendárneho roka do 45 dní po uplynutí kalendárneho roka, za ktorý sa súpis predkladá.

Pozmeňujúci a doplňujúci návrh 31

Návrh smernice Článok 6 – odsek 1 – pododsek 3 a (nový)

Komisia zabezpečuje dôvernosť jednotlivých údajov uvedených v súpisoch.

Pozmeňujúci a doplňujúci návrh 32

Návrh smernice Článok 7 – odsek 3 – pododsek 2 a (nový)

Ak zmluva deleguje tieto povinnosti na členský štát, na ktorého území sa zásoby nachádzajú, alebo na ústredný subjekt skladového hospodárstva zriadený týmto členským štátom, zmluva obsahuje ustanovenia, ktoré stanovujú: a) zodpovednosť členského štátu alebo ústredného subjektu skladového hospodárstva za zabezpečenie presných údajov o úrovni zásob v každom čase; b) lehotu na poskytnutie týchto núdzových zásob získaných, vytvorených, udržiavaných alebo riadených na jeho území členskému štátu, ktorý delegoval tieto úlohy; c) účinné, primerané a odradzujúce sankcie v prípade, ak členský štát alebo ústredný subjekt skladového hospodárstva neplnia podmienky stanovené v zmluve.

Pozmeňujúci a doplňujúci návrh 33

Návrh smernice Článok 7 – odsek 4 – písmeno b

b) minimálne šesť mesiacov vopred uverejniť podmienky, za akých poskytuje tieto služby hospodárskym subjektom. b) minimálne tri mesiace vopred uverejniť podmienky, za akých poskytuje tieto služby hospodárskym subjektom.

Pozmeňujúci a doplňujúci návrh 34

Návrh smernice Článok 8 – odsek 1 – pododsek 1 – písmeno b

b) jeden ústredný subjekt alebo viaceré ústredné subjekty skladového hospodárstva schopné udržiavať takéto zásoby, alebo b) jeden ústredný subjekt alebo viaceré ústredné subjekty skladového hospodárstva schopné udržiavať takéto zásoby, pod podmienkou, že medzi príslušným členským štátom a členskými štátmi, ktoré budú zásoby skladovať, je uzavretá dohoda, alebo

Pozmeňujúci a doplňujúci návrh 35

Návrh smernice Článok 9 – odsek 1 – pododsek 1

1. Každý členský štát sa môže neodvolateľne zaviazať, že bude udržiavať minimálnu úroveň ropných zásob určenú počtom dní spotreby v súlade s podmienkami uvedenými v tomto článku (ďalej len “osobitné zásoby”). 1. Každý členský štát sa môže zaviazať, že bude udržiavať minimálnu úroveň ropných zásob určenú počtom dní spotreby v súlade s podmienkami uvedenými v tomto článku (ďalej len “osobitné zásoby”).

Pozmeňujúci a doplňujúci návrh 36

Návrh smernice Článok 9 – odsek 3 – úvodná časť

3. Osobitné zásoby patria výlučne do kategórií týchto výrobkov tak, ako sú vymedzené v prílohe B bode 4 nariadenia Európskeho parlamentu a Rady (ES) č. ******* z ******* o energetickej štatistike: 3. Osobitné zásoby môžu patriť výlučne do kategórií týchto výrobkov , ktoré musia byť v súlade s právnymi predpismi Spoločenstva, najmä predpismi týkajúcimi sa požiadaviek na palivá a ochrany životného prostredia, tak, ako sú vymedzené v prílohe B bode 4 nariadenia (ES) č. 1099/2008 :

Pozmeňujúci a doplňujúci návrh 37

Návrh smernice Článok 9 – odsek 5 – pododsek 1

5. Každý členský štát, ktorý sa rozhodol udržiavať osobitné zásoby, zašle Komisii oznámenie, ktoré sa uverejní v Úradnom vestníku Európskej únie a v ktorom špecifikuje úroveň osobitných zásob, ktorú sa neodvolateľne a nepretržite zaväzuje udržiavať v súvislosti so všetkými kategóriami zásob. Takto oznámená minimálna povinná úroveň je jednotná a vzťahuje sa rovnako na všetky kategórie osobitných zásob používané členským štátom. 5. Každý členský štát, ktorý sa rozhodol udržiavať osobitné zásoby, zašle Komisii oznámenie, ktoré sa uverejní v Úradnom vestníku Európskej únie a v ktorom špecifikuje úroveň osobitných zásob, ktorú sa zaväzuje nepretržite udržiavať v súvislosti so všetkými kategóriami zásob , a obdobie, na ktoré záväzok prijíma . Neurčuje sa povinná minimálna úroveň iná ako takto oznámená minimálna úroveň, ktorá sa vzťahuje rovnako na všetky kategórie osobitných zásob používané členským štátom.

Pozmeňujúci a doplňujúci návrh 38

Návrh smernice Článok 10 – odsek 1 – pododsek 1

1. Každý členský štát vyhotovuje a neustále aktualizuje podrobný súpis všetkých osobitných zásob skladovaných na svojom vnútroštátnom území. Tento súpis obsahuje najmä všetky informácie , vďaka ktorým sa dá zistiť umiestnenie predmetných zásob . 1. Každý členský štát vyhotovuje a neustále s mesačnou periodicitou aktualizuje podrobný súpis všetkých osobitných zásob skladovaných na svojom vnútroštátnom území. Tento súpis obsahuje najmä informácie týkajúce sa skladu, rafinérie alebo skladovacieho zariadenia, v ktorom sú umiestnené predmetné zásoby .

Pozmeňujúci a doplňujúci návrh 39

Návrh smernice Článok 10 – odsek 1 – pododsek 2

Členský štát predloží Komisii kópiu súpisu zásob do ôsmich dní na každé požiadanie útvarov Komisie uskutočnené v lehote desiatich rokov od dátumu, na ktorý sa požadované údaje vzťahujú. Členský štát predloží Komisii kópiu súpisu zásob do desiatich pracovných dní na každé požiadanie útvarov Komisie uskutočnené v lehote troch rokov od dátumu, na ktorý sa požadované údaje vzťahujú.

Pozmeňujúci a doplňujúci návrh 40

Návrh smernice Článok 11 – odsek 1 a (nový)

Zmluva medzi členskými štátmi a ústredným subjektom skladového hospodárstva obsahuje ustanovenia, ktoré stanovujú: a) zodpovednosť členského štátu alebo ústredného subjektu skladového hospodárstva za zabezpečenie presných údajov o úrovni zásob v každom čase; b) lehotu na poskytnutie týchto núdzových zásob získaných, vytvorených, udržiavaných alebo riadených na jeho území členskému štátu, ktorý delegoval tieto úlohy; c) účinné, primerané a odradzujúce sankcie v prípade, ak členský štát alebo ústredný subjekt skladového hospodárstva neplnia podmienky stanovené v zmluve.

Pozmeňujúci a doplňujúci návrh 41

Návrh smernice Článok 15

1. Členské štáty predkladajú Komisii týždenný štatistický výkaz o úrovni obchodných zásob, ktoré skladujú na svojom vnútroštátnom území. V tejto súvislosti zabezpečujú ochranu údajov citlivého charakteru a neuvádzajú mená vlastníkov predmetných zásob. 1. Členské štáty predkladajú Komisii mesačný štatistický výkaz o úrovni obchodných zásob, ktoré skladujú na svojom vnútroštátnom území. V tejto súvislosti zabezpečujú ochranu údajov citlivého charakteru a neuvádzajú mená vlastníkov predmetných zásob.

2. Komisia uverejňuje týždenný štatistický výkaz obchodných zásob v Spoločenstve na základe výkazov, ktoré jej odovzdajú členské štáty, za použitia agregovaných úrovní. 2. Komisia uverejňuje mesačný štatistický výkaz obchodných zásob v Spoločenstve na základe výkazov, ktoré jej odovzdajú členské štáty, za použitia agregovaných úrovní.

3. Komisia prijme pravidlá vykonávania odsekov 1 a 2 v súlade s regulačným postupom podľa článku 24 ods. 2. 3. Komisia prijme pravidlá vykonávania odsekov 1 a 2 v súlade s regulačným postupom podľa článku 24 ods. 2.

3a. Komisia môže na základe zhodnotenia podľa článku 23 požadovať od členských štátov, aby posielali týždenne (na rozdiel od mesačných) štatistické súhrny úrovní obchodných ropných zásob, ak dôsledná kontrola realizovateľnosti a efektívnosti týždenných štatistických súhrnov dokazuje, že tento postup poskytuje veľké výhody, čo sa týka trhovej transparentnosti, a že údaje získavané pre tieto súhrny nepotrebujú ďalej častejšie významnejšie opravy.

Pozmeňujúci a doplňujúci návrh 42

Návrh smernice Článok 19 – odsek 1

1. Útvary Komisie sa môžu kedykoľvek rozhodnúť uskutočniť v členských štátoch kontrolné akcie zamerané na núdzové zásoby a osobitné zásoby. Útvary Komisie môžu pri príprave týchto kontrol požiadať o radu koordinačnú skupinu. 1. Útvary Komisie sa môžu v prípade odôvodneného podozrenia rozhodnúť uskutočniť v členských štátoch kontrolné akcie zamerané na núdzové zásoby a osobitné zásoby. Útvary Komisie môžu pri príprave týchto kontrol požiadať o radu koordinačnú skupinu.

Pozmeňujúci a doplňujúci návrh 43

Návrh smernice Článok 19 – odsek 2

2. Ciele kontrolných akcií uvedených v odseku 1 nezahŕňajú zhromažďovanie osobných údajov. Osobné údaje, ktoré sa pri kontrolách náhodne nájdu alebo vyskytnú, sa ani nezhromažďujú, ani sa neberú do úvahy a v prípade náhodného zberu sa ihneď zničia. 2. Ciele kontrolných akcií uvedených v odseku 1 nezahŕňajú spracúvanie osobných údajov. Osobné údaje, ktoré sa pri kontrolách náhodne nájdu alebo vyskytnú, sa ani nezhromažďujú, ani sa neberú do úvahy a v prípade náhodného zberu sa ihneď zničia.

Pozmeňujúci a doplňujúci návrh 44

Návrh smernice Článok 19 – odsek 4

4. Členské štáty zabezpečia, aby osoby zodpovedné za udržiavanie a riadenie núdzových zásob a osobitných zásob na ich území spolupracovali pri uskutočňovaní kontrolných akcií uvedených v odseku 1 s osobami zamestnávanými alebo poverenými útvarmi Komisie. 4. Členské štáty zabezpečia, aby osoby zodpovedné za udržiavanie a riadenie núdzových zásob a osobitných zásob na ich území spolupracovali pri uskutočňovaní kontrolných akcií uvedených v odseku 1 s poverenými zamestnancami alebo útvarmi Komisie.

Pozmeňujúci a doplňujúci návrh 45

Návrh smernice Článok 19 – odsek 7

7. Členské štáty prijmú nevyhnutné opatrenia na zabezpečenie uchovávania údajov, dokladov, výkazov a dokumentov týkajúcich sa núdzových zásob a osobitných zásob najmenej po dobu desiatich rokov . 7. Členské štáty prijmú nevyhnutné opatrenia na zabezpečenie uchovávania údajov, dokladov, výkazov a dokumentov týkajúcich sa núdzových zásob a osobitných zásob najmenej po dobu troch rokov .

Pozmeňujúci a doplňujúci návrh 46

Návrh smernice Článok 21 – odseky 3 a 4

3. V prípade, že sa prijme účinné medzinárodné rozhodnutie o uvedení zásob do obehu, každý príslušný členský štát môže použiť svoje núdzové zásoby a svoje osobitné zásoby na splnenie medzinárodných záväzkov, ktoré z tohto rozhodnutia vyplývajú. V tomto prípade členský štát ihneď upovedomí Komisiu, ktorá môže zvolať koordinačnú skupinu alebo elektronicky konzultovať s členmi tejto skupiny, najmä na účely posúdenia dôsledkov uvedenia zásob do obehu. 3. Komisia úzko spolupracuje s inými medzinárodnými organizáciami, ktoré majú právomoc rozhodnúť o uvedení zásob do obehu, a posilňuje mnohostrannú a dvojstrannú koordináciu v tejto oblasti na celom svete. V prípade, že sa prijme účinné medzinárodné rozhodnutie o uvedení zásob do obehu, každý príslušný členský štát môže použiť svoje núdzové zásoby a svoje osobitné zásoby na splnenie medzinárodných záväzkov, ktoré z tohto rozhodnutia vyplývajú. V tomto prípade členský štát ihneď upovedomí Komisiu, ktorá môže zvolať koordinačnú skupinu alebo elektronicky konzultovať s členmi tejto skupiny, najmä na účely posúdenia dôsledkov uvedenia zásob do obehu.

4. Ak nastanú ťažkosti s dodávkami ropy alebo ropných výrobkov v rámci Spoločenstva alebo členského štátu, Komisia čo najskôr zvolá na žiadosť členského štátu alebo z vlastnej iniciatívy koordinačnú skupinu. Koordinačná skupina preskúma situáciu. Komisia určí, či je prerušenie zásobovania vážne. 4. Ak nastanú ťažkosti s dodávkami ropy alebo ropných výrobkov v rámci Spoločenstva alebo členského štátu, Komisia čo najskôr zvolá na žiadosť členského štátu alebo z vlastnej iniciatívy koordinačnú skupinu. Každý členský štát zabezpečí, aby do 24 hodín po zvolaní stretnutia koordinačnej skupiny bol na ňom zastúpený, či už osobne, alebo elektronickými prostriedkami. Koordinačná skupina preskúma situáciu na základe rešpektovania zásady solidarity členských štátov a na základe objektívneho hodnotenia ekonomických a sociálnych dôsledkov . Komisia na základe hodnotenia koordinačnej skupiny určí, či je prerušenie zásobovania vážne.

V prípade zistenia vážneho prerušenia dodávok môže Komisia povoliť, aby sa čiastočne alebo úplne uviedli do obehu množstvá navrhnuté na tento účel príslušnými členskými štátmi. V prípade zistenia vážneho prerušenia dodávok Komisia povolí, aby sa čiastočne alebo úplne uviedli do obehu množstvá navrhnuté na tento účel príslušnými členskými štátmi.

Pozmeňujúci a doplňujúci návrh 47

Návrh smernice Článok 23

Do troch rokov od nadobudnutia účinnosti tejto smernice Komisia vyhodnotí jej uplatňovanie a preskúma najmä to, či je vhodné uložiť povinnosť udržiavať minimálnu úroveň osobitných zásob všetkým členským štátom. Komisia najneskôr do troch rokov od nadobudnutia účinnosti tejto smernicevyhodnotí jej uplatňovanie a preskúma najmä : a) či sú údaje o zásobách presné a poskytnuté včas; b) či sa úroveň obchodných zásob ropy má vykazovať týždenne alebo mesačne; c) či je vhodné uložiť povinnosť udržiavať minimálnu úroveň osobitných zásob postačujúcich na dlhšie obdobie všetkým členským štátom.

Pozmeňujúci a doplňujúci návrh 48

Návrh smernice Článok 26 – odsek 1 – pododsek 1

1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 20XX. Ihneď predložia Komisii znenie týchto ustanovení a tabuľku zhody medzi týmito ustanoveniami a touto smernicou. 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 20XX s výnimkou tých členských štátov, v prípade ktorých sa uplatňuje prechodné obdobie na vytvorenie rezerv ropy alebo ropných výrobkov na základe zmluvy o pristúpení k Európskej únii, pre ktoré je termínom implementácie dátum, kedy sa končí prechodné obdobie . Ihneď predložia Komisii znenie týchto ustanovení a tabuľku zhody medzi týmito ustanoveniami a touto smernicou.

Pozmeňujúci a doplňujúci návrh 49

Návrh smernice Príloha III – odsek 11